ร้านอยู่ในตึก SPC ชั้น G ซอยทองหล่อ 20 การเดินทางถ้าง่ายๆ เลยลงสถานีรถไฟฟ้าทองหล่อจากนั้นอาจต่อแท็กซี่ รสบัส หรือมอเตอร์ไซต์เข้ามาก็ได้ค่ะ ส่วนถ้าใครขับรถมาเองภายในตึกจะมีที่จอดรถให้เรียบร้อยไม่ต้องปั๊มตราอะไรทั้งนั้น

ที่นี่จะเป็นบุฟเฟ่ต์ทั้งซูชิแล้วก็ต้มๆ แบบสุกี้ชาบูในราคาทั้งหมดตกคนละ 690.- นาน 2 ชม. ใครที่เป็นคอซูชิห้ามพลาดเลยค่ะ โดยเฉพาะบางเดือนที่จัดซูชิ Set A+B พร้อมกัน (จ-พ) นี่คุ้มเข้าไปอีก แต่ถ้าปกติ จ-พ จะสั่งได้เฉพาะ set A ส่วน พฤ-อา จะสั่งได้เฉพาะ set B ค่ะ เครื่องดื่มมีให้เลือกเยอะดี มีผลไม้ ส่วนขนมนี่มีให้เลือกไม่มากเท่าไหร่ส่วนตัวหยิบมาแต่พานาคอตต้า

ส่วนของซูชิที่นี่อยู่ในระดับดีทีเดียว ใครชอบกินซูชิแค่นี้ก็คุ้มแล้วค่ะ ส่วนของต้มๆ หม้อจะเป็นแบบแบ่งครึ่ง เลือกเป็นซุปแบบน้ำใสๆ หน่อยอันนี้รสจะจืดๆ มีน้ำจิ้มให้จิ้มก็ไม่คุ้นเท่าไหร่ ส่วนอีกครึ่งเลือกเป็นน้ำดำ รสชาติจะเป็นสุกี้น้ำดำเลยแต่รสค่อนข้างอ่อน คือถ้าลวกเนื้อสัตว์แล้วเอามาจุ่มไข่นี่รสจะจืดๆไปเลย ต้องทานคู่น้ำซุปคู่กันไปด้วยถึงจะมีรสชาติขึ้นค่ะ ส่วนผักมีให้เลือกเยอะนะ สดๆ สวยๆ ทั้งนั้น เนื้อสัตว์มาทีละไม่กี่ชิ้นค่ะแต่ก็สั่งได้เรื่อยๆ ส่วนของเครื่องดื่มมีให้เลือกเยอะจนดีทั้งน้ำผลไม้ น้ำอัดลม ชา กาแฟ และของทานตบท้ายอย่างผลไม้แล้วก็ขนม

ถ้าอยากกินชาบูด้วย ซูชิด้วย ที่นี่เป็นอีกตัวเลือกที่ดีที่เรียกว่าคุ้มเลยค่ะ ซึ่งแบบต้มๆ มีให้เลือกพอดีไม่เยอะไป ส่วนซูชิก็อร่อยแล้วก็วัตถุดิบคุณภาพทั้งสองแบบด้วย การบริการรวมๆแล้วปกติค่ะ